Reacţia lui Răzvan Burleanu, preşedintele FRF, după incidentul cu Sebastian Colţescu: "Aceste cuvinte nu au loc în fotbal".
Sebastian Colţescu a fost acuzat de limbaj rasist la adresa antrenorului secund de la Istanbul Başakşehir. Răzvan Burleanu, preşedintele FRF, a oferit prima reacţie în urma incidentului. "Cred că este evident că intenţia nu a fost să jignim pe nimeni".
"Cuvintele pe care le-am auzit toţi nu au loc în fotbal, mai ales că arbitrii reprezintă standardul pentru respectul de pe teren şi pentru respectarea regulilor.În calitate de Federaţie, nu doar că respectăm valorile UEFA în ceea ce priveşte incluziunea socială, antirasismul şi eradicarea discursurilor de ură, ci promovăm aceste valori. Dacă se va dovedi că a fost rasism, nu va exista nicio acceptare din partea mea.Trebuie să aşteptăm ca toate detaliile acestui incident şi rezultatele anchetei să prezinte concluziile. Cred că este evident că intenţia nu a fost să jignim pe nimeni", a spus Răzvan Burleanu pentru Sky Sports.Publicaţia engleză notează că Sebastian Colţescu, care era al patrulea arbitru la meciul dintre PSG şi Istanbul, ar putea primi o suspendare de 10 meciuri.